Diari Oficial de la Generalitat Valenciana


Sumari del DOGV 6204, del 11-02-2010 (2010/1039)

RESOLUCIÓ de 19 de novembre de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/20 kV, denominada ST Calp, al terme municipal de Calp. Expedient número ATRCCT/2009/62/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1039


Data del document
:   19-11-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 19 de novembre de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/20 kV, denominada ST Calp, al terme municipal de Calp. Expedient número ATRCCT/2009/62/03. [2010/1039]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions a Alacant 03387, carrer Ausó i Monzó, 16, 5ª planta, amb data 3 de juny de 2009, davant del Servici Territorial d'Energia d'Alacant, expedient ATRCCT/2009/62/03, perquè se li concedisca autorització administrativa i aprovació del projecte d'execució per a l'ampliació de la subestació transformadora de 132/20 kV, denominada ST Calp, limítrof a la carretera N-332, PK 166,35, al terme municipal de Calp, província d'Alacant.   
A l'escrit mencionat, s'adjunta el projecte d'execució de l'esmentada instal·lació, firmat per un tècnic competent i visat pel col·legi oficial corresponent el 12 de maig de 2009.  
Vist que consten com a antecedents, la resolució d'autorització administrativa de la subestació transformadora ST Calp, de 18 de novembre de 2001, i la resolució d'aprovació del projecte d'execució de la instal·lació elèctrica mencionada, de 7 de maig de 2002, atorgades ambdós pel Servici Territorial d'Indústria i Energia de la Generalitat, i posterior autorització d'explotació d'11 de juliol de 2003.  
Vist que la sol·licitud va ser exposada a la informació pública corresponent per mitjà d'anunci en el Diari Oficial de la Comunitat Valenciana, de 16 de setembre de 2009, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i amb la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol.  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que, segons el mencionat Decret 88/2005, es va comunicar a l'Ajuntament de Calp la separata del projecte de la instal·lació sol·licitada ja que afecta béns, instal·lacions, obres o servicis, centres o zones dependents d'eixe organisme, a l'efecte que donara la conformitat o s'oposara. L'ajuntament va trametre un informe per mitjà del qual manifesta que, d'acord amb el planejament vigent del Pla General d'Ordenació Urbana-98, no hi ha inconvenient per a autoritzar les obres i que per al seu atorgament serà preceptiva la llicència ambiental per a la instal·lació esmentada, ja que es tracta d'una instal·lació subjecta, igualment, a llicència d'activitat.  
Traslladat el referit informe a l'empresa peticionària, manifesta la seua conformitat respecte a la decisió de l'ajuntament, si bé, pel que fa al requeriment de llicència ambiental, indica que es tracta d'una instal·lació que no està regulada com a activitat classificada i que es regix pel procediment de comunicació ambiental i no llicència ambiental, i cal iniciar el procediment per a la seua obtenció el més prompte possible. Remés l'escrit mencionat novament a l'ajuntament a l'efecte de mostrar la seua conformitat o inconvenients a la referida contestació, no consta en l'expedient l'informe sol·licitat.  
Vist l'informe tècnic favorable de 3 de novembre de 2009, emés pel Servici Territorial d'Energia d'Alacant.  
Atés que, d'acord amb la documentació que hi ha en l'expedient, l'ampliació sol·licitada s'executarà en els mateixos terrenys on actualment es troba ubicada la subestació transformadora, a l'altura del km 166,35, limítrof amb la carretera nacional N-332 Alacant-València.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb la sol·licitud i el projecte presentat, la finalitat de l'ampliació és garantir en el futur pròxim la continuïtat del servici elèctric amb la qualitat necessària, donats l'augment de potència sol·licitada i l'atenció per a nous subministraments existents en esta zona geogràfica.  
Atés que és d'aplicació el títol VII de la Llei 54/1997, de 27 de novembre, del Sector Elèctric, que establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/20 kV, denominada ST Calp, limítrof a la carretera N-332, PK 166,35, al terme municipal de Calp, província d'Alacant i les característiques principals de la qual són:  
- Transformació:  
Ampliació d'un segon transformador de potència (T-1) trifàsic, en bany d'oli, de 40 MVA de potència, relació de transformació 132/20 kV, equipat amb reactància trifàsica de presa de terra i autovàlvules-parallamps.  
Sistema de 132 kV:  
Una posició de transformador (T-1) equipada amb interruptor, transformadors d'intensitat i seccionador d'aïllament de barres.  
Una posició de mesura de tensió en barres formada per transformadors de tensió inductius.  
- Sistema de 20 kV:   
Ampliació del segon mòdul de cel·les (barres 1) existent. Les noves cel·les seran blindades amb aïllament en hexafluorur de sofre (SF6), tindran un sistema de control integrat de tecnologia digital i s'instal·laran tres posicions: una de línies, una de transformador i una de bateria de condensadors.  
- Control i proteccions per a les posicions ampliades.  
- Pressupost total: 1.008.139,48 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per tècnic competent i visat pel col·legi oficial corresponent el 12 de maig de 2009.  
La present resolució queda sotmesa a les condicions següents:  
1. L'atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que s'ha d'executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
5. El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent i acreditarà que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i, igualment, respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en el moment en què observe l'incompliment de les condicions que s'hi imposen.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 19 de novembre de 2009.- El director general d'Energia: Antonio Cejalvo Lapeña.